b'\n_START_ARTICLE_\nAphanopetalaceae\n_START_SECTION_\nTuntomerkit\n_START_PARAGRAPH_\nKasvit ovat lamoavia pensaita, joilla on korkkihuokoselliset varret ja vastakkainen lehtiasento. Lehdet ovat hammaslaitaisia ja pienikorvakkeisia. Kukinto on lehtihankainen ja viuhkomainen tai kukat sijaitsevat yksitt\xc3\xa4in. Kukkapohjus on lyhyelti maljamainen hypanthium. Verholehdet ovat kookkaita ja ter\xc3\xa4m\xc3\xa4isi\xc3\xa4, valkoisia; ter\xc3\xa4lehdet puuttuvat. Siki\xc3\xa4in on puoleksi keh\xc3\xa4nalainen, ja siin\xc3\xa4 on yksi lyhythaarainen vartalo ja riippuvia siemenaiheita k\xc3\xa4rki-istukassa. Hedelm\xc3\xa4 on p\xc3\xa4hkin\xc3\xa4, jonka tyvell\xc3\xa4 on laajentunut verhi\xc3\xb6. P\xc3\xa4hkin\xc3\xa4n ainoassa siemeness\xc3\xa4 on k\xc3\xa4yr\xc3\xa4 alkio.\n_START_SECTION_\nLevinneisyys\n_START_PARAGRAPH_\nHeimo/suku kasvaa Australiassa, sen l\xc3\xa4nsi- ja it\xc3\xa4laidalla.\n_START_SECTION_\nLuokittelu\n_START_PARAGRAPH_\nAphanopetalaceae-heimon ainoassa suvussa on vain kaksi lajia, jotka voivat olla noin 11 miljoonaa vuotta vanhoja. Suku on viety aikoinaan kunoniakasveihin (Cunoniaceae).'